瀕危指標

瀕危指標係一個指示個別生物品種有幾容易絕種嘅指標。

國際指標係由世界自然保護聯盟瀕危物種紅色名錄單獨修定，亦係最受生物學界認同嘅。

除此之外，各國都會有自己對本土物種嘅指標，因國家而異。地區性指標只限於統計嗰個國家嘅數目，只用嚟做保育。例如喺中國，有分「一級保護動物」、「二級保護動物」等等。

指標種類同簡稱 
由最差至最輕微，如下：
 EX絕種——全部死晒
 EW野生絕種——野生嘅全部死晒，但係喺人工環境重有幾隻生存緊。
 CR極危——野生種群面臨絕種嘅機會率非常高。
 EN瀕危——已經好危險嘅物種。
 VU易危——容易瀕危嘅物種。
 LR/ct低危，靠人保護——冇咁易瀕危嘅物種。
 LR/nt 或 NT低危，易受威脅
 LR/lc低危，最唔使理
 SE安全——數量唔少，冇乜可能會頻危。
 DD唔夠資料，所以唔知會唔會絕種。

參考 
 IUCN red list IUCN官網

生態學